NETFLIX-SARJA
Kuinka hyvin oikeasti tunnemme vanhempamme?
Olen aina lukenut isääni kuin avointa kirjaa.
Hänen juonensa ovat surkeita ja hellyydenosoituksensa ylitsevuotavia.
Siltikin häntä syytettiin opistolla sattuneesta murhasta.
Herää kysymys…
GOOTTILOISTOA KORPPIAISET 1990
…mitä sinä myrskyisenä yönä tapahtui 32 vuotta sitten.
Gomezilla taisi olla miekka. He olivat riidoissa.
En haluaisi laverrella, seriffi Walker, mutta kaikki on Morticia Frumpin syytä.
He riitelivät hänestä.
Tish. -Olen sanaton, Gomez.
Kun näen sinut käsiraudoissa syytettynä murhasta…
Rakastan sinua aina vain enemmän. -Cara mia.
Riittää, Addams. Mennään.
Menoksi sitten.
TERVETULOA VANHEMPAINVIIKONLOPPUUN
LUKU V "SITÄ SAA MITÄ MUREHTII"
Oi tätä teinituskan tunkkaista ilmaa.
Täällä vietimme elämämme parhaat vuodet, vai mitä?
Totisesti vietimme, mi cariño.
Ilahtuisipa Wednesday tulostamme.
Jätin viestejä kristallipalloon, mutta hän ei vastannut.
Älä huoli, luumuhuulinen amorini. Hän halunnee kuollakseen nähdä meidät.
Tulkaa jo.
Kuunapäivä perustettiin turvapaikaksi, jossa lapsemme voivat oppia ja kasvaa,
olivatpa he keitä tahansa.
Lienette kuulleet oppilastamme koskevasta valitettavasta tapauksesta.
Ilokseni voin kertoa, että Eugene on toipumassa -
ja hänen odotetaan parantuvan täysin.
Pidetään siis lippu korkealla ja vietetään ikimuistoinen vanhempainviikonloppu.
Toipumassa vai?
Koomassa Eugene on.
Oletko käynyt katsomassa häntä? Olet hänen ystävänsä.
Minun takiani hän on sairaalassa. -Ei se ollut syytäsi.
Hirviö ei hyökännyt viime viikolla. Ehkä säikytit sen tiehensä.
Tai se piiloutui välttyäkseen tältä viikonlopulta.
Katsokaahan. Jotkut asiat eivät muutu.
Olisinpa laittanut ruttomaskin.
Minun perheessäni toksista laumamentaliteettia vasta riittääkin.
Äiti näyttää arvostelevat kyntensä puolessa minuutissa.
Hoidetaan tämä alta.
Siinä sinä olet.
Ikävöimme noita syyttäviä silmiä ja nuorekasta virnettä.
Miten voit, pikku sadepilveni?
Eikö Thing raportoinutkaan joka liikkeestäni?
Paljastin heikon temppunne tuokiossa.
Mitä sille veijarille kuuluu? Ovatko kaikki sormet tallella?
Rauhoitu. En ole katkonut sen sormia, vielä.
Kerro meille kaikki.
Hylkäämisenne jälkeen minua on jahdattu, varjostettu -
ja yritetty murhata.
Vanha kunnon Kuunapäivä.
Enid.
Annahan, kun katson sinua.
Yksi, kaksi… -Etkö ole vahannut?
Kolme sekuntia. Se on ennätys.
Oletko kunnossa? Näytät vähän aneemiselta.
Syötkö tarpeeksi punaista lihaa?
Kiva nähdä sinuakin, äiti.
Ja sinua, isä.
En tiedä, kauanko jaksan tätä perheilyä.
Voisit aluksi pyytää anteeksi ääliömäistä käytöstäsi.
Olen pahoillani tanssiaisista.
En olisi saanut pyytää seireenilaulua.
Isäsi ei taida tulla tänäkään vuonna?
Ei niin. Sain viestin aamulla. Entä sinun perheesi?
Gabrielle ei ole käynyt täällä kertaakaan.
Hän varmaankin ottaa aurinkoa Seychelleillä.
Rakas tyttäreni.
Täällä ollaan. Olenkin odottanut tätä vierailua.
Arvioit hänet väärin.
VUOSIKIRJA 1991
Vanha vuosikirjamme. En ole nähnyt tätä yli 20 vuoteen.
Meillä oli hauskaa, vai mitä, Larissa?
Toisilla enemmän kuin toisilla. -Älähän vähättele.
Otit olemuksellasi joka tilan haltuun.
Kuin ylväs mammuttipetäjä.
Sittenhän sinä olit metsuri.
Tulihan se pistävä huumorintaju, jota aina ihailin.
Muistatko duettomme Seisauspäivän kykykilpailussa?
Judy Garlandin imitaatiosi oli täydellinen klooni.
Kuulostaa itsetuhoiselta.
Kuvani on poissa.
Onko? Sepä outoa.
Saanko lainata kirjaa?
Gomez ja minä pääsemme muistelemaan menneitä.
No niin. Mennään nyt asiaan.
Valitettavasti Wednesdayn sopeutuminen on ollut parhaimmillaankin haastavaa.
En omaksu opiston epärehellisyyden ja kieltämisen kulttuuria.
Alkaen hirviöstä, joka vei Eugenen teholle.
Vaikka kuulemma hän onkin toipilas.
Kannustamme Wednesdaytä puhumaan suoraan.
Hänen terävä kielensä voi viiltää syvälle.
Wednesdayn terapeutin mielestä hän on vastahakoinen.
Tapaamiset eivät ole tuoneet toivottuja tuloksia.
En ole koekaniini.
Minun ja terapeutti Kinbottin mielestä -
olisi parasta, jos osallistuisitte perheistuntoon viikonloppuna.
Ei käy.
Arvasin, että sanot noin, mutta vanhempasi näkevät varmasti hyödyn.
En halua mennä Wednesdayn puolelle, mutta olemme täällä vain viikonlopun.
Älähän nyt.
Ei se pahaakaan tee. Totta puhuen olen aina ihaillut kallon kutistamista.
Se on erilaista kallonkutistamista, mon chéri.
Se on kyllä pettymys, mutta teemme mitä vain tyttömme vuoksi.
PYHIINVAELTAJIEN MAA
Niin. Etsikää luolasta mitä tahansa merkkejä olennosta.
Tutkikaa koko paikka. Kerätkää kaikki todisteeksi.
Tiedustele labrasta kynnen DNA-näytteen perään.
Yksi ihminen on teholla ja joukko ruumishuoneella. Se saa riittää.
Jepulis.
Pirulainen.
Mikä hätänä?
On vaikea niellä murhaajaa kylillä vapaalla jalalla.
Ainakin he välittävät lapsestaan ja suostuvat terapiaan.
Olemme jo puhuneet tästä.
En halua kaivella perheen menneisyyttä ventovieraan kanssa.
Luuletko, että minun on helppo puhua jutuistani?
Minulla on nyt paljon hommaa.
Saitko jo tulokset?
Selvä. Eristä alue. Tulen pian.
Mitä oikein on tekeillä?
Tiedätkö kuolinsyyntutkija Reggien?
Hän ampui itsensä.
Kuka haluaa aloittaa?
Millaista on ollut Wednesdayn poissa ollessa?
Minulla on ollut vaikeaa ilman Wednesdaytä.
Kaipaan vesikidutusta yllättävän paljon.
Morticia ja Gomez, miten te pärjäätte? -Tämä on ollut kidutusta meillekin.
Onneksi mahdumme yhtä aikaa Fester-veljeni piinapenkkiin.
Kunnon venytys tuo parhaat puolemme esiin.
Querida mía.
Riittää!
Vanhempieni on aika vastata teoistaan.
He ovat valehdelleet minulle -
ja pitäneet tappavia salaisuuksia, jotka on tuotava julki.
Miksi sinua syytetään Garrett Gatesin murhasta?
Syytteet hylättiin. Isäsi on syytön mies.
Seriffi on toista mieltä.
Lopeta. Tämä ei ole oikea aika eikä paikka.
Tämä on juuri oikea paikka.
Nämä istunnot ovat… -Tohtori, tämä ei koske sinua.
En väittele kanssasi vuosikymmeniä vanhasta noitajahdista.
Minä… -Ehkä meidän pitäisi…
Ei. Istunto on ohi.
Kuten haluat, äiti. -Wednesday.
Jos ette kerro totuutta, selvitän sen sitten itse.
Kiitos karkeista.
Se on kylläkin potpourria.
Ota koko kulho.
Mitä oikein ajattelit?
Miten voit väijyttää isäsi noin?
Tehän minut Kuunapäivään pakotitte. Luulitteko jutun pysyvän salassa?
Et tiedä kaikkea. Isäsi ei tehnyt mitään väärää.
Minä arvioin sen.
Otatko potpourria?
Miten löysit minut? -Aamulaulu-yhteisö kaipaa sinua.
Niin minäkin. -Yhteisöllä tarkoitat varmaan kulttia.
Olemme henkilökohtaisen kehityksen liike, joka auttaa elämänhallinnassa.
Kunhan hallitsette pankkitilejä. -En tullut riitelemään, Brandy Jane.
Nimeni on Bianca. Uusi nimi, uusi elämä.
On aika tulla kotiin. -Se paikka ei ollut kotini.
Gideon arvasi, että pistät vastaan. -Älä sano sitä nimeä.
Ei hän välittäisi yksinhuoltajaäidin perheestä, ellemme olisi seireenejä.
Et saa puhua isäpuolestasi noin.
Menit naimisiin.
Hän haluaa, että tulet kotiin, jotta voimme olla oikea perhe.
Jätän väliin. Hänellä on jo seireeni käskytettävänään.
Hyvästi, äiti.
En halua nähdä Aamulaulu-rannekkeita lähelläkään tätä kylää.
Seireeninlauluni alkaa ehtyä.
Värväysluvut laskevat. Väärä väki on alkanut kysellä.
Se ei ollut pyyntö.
Entä jos kieltäydyn?
Sitten kaikille selviää, miten viekoittelit tiesi Kuunapäivään.
Vihdoinkin onnistun jossakin, ja haluat tärvellä sen.
Et ole onnistunut missään.
Huijaat vain yläluokkaa. He eivät ole ystäviäsi.
Ennemmin tai myöhemmin he näkevät lävitsesi.
Ei seireeni suomuistaan pääse.
Hyvästele kaikki viikonlopun loppuun mennessä.
MONIKUKKAHUNAJAA
Korjasin kolmospesän sadon.
Mehiläisillä on ikävä.
Meillä kaikilla on.
Kiitos, että pidit vahtia.
Onko uutisia?
Eugene ei ansainnut tätä.
Minun tuossa pitäisi olla.
Miksi menit ilman minua?
Emme aikoneet säikäyttää. -Olet varmaan Wednesday.
Eugenen äidit Sue ja Janet.
Hän puhui sinusta taukoamatta.
Hän oli onnessaan, kun liityit Surisijoihin.
Eugenen on ollut vaikea sopeutua Kuunapäivään.
Hän oli innoissaan saadessaan vihdoin ystävän.
Toin hänelle hunajaa.
Eugene rakastaa niitä pörriäisiä kuin lapsiaan.
Hänen pörröiset vauvansa.
Kyllähän hän toipuu, vai mitä?
Minun pitää mennä.
Ensimmäinen itsemurha ruumishuoneella. Väki ei tiedä, mitä tehdä ruumiille.
Mitä tiedetään?
Ase oli laillinen ja tohtorin nimissä. Hän säilytti sitä työpöydän laatikossa.
Näin hänet viime viikolla.
Hän suunnitteli risteilyä ja intoili eläkkeestään.
Ei voi tietää, mitä toisen päässä liikkuu. -Luoti näköjään. Onko valvontanauhaa?
Ei. Kamera oli peitetty mustalla purkalla.
Videolta tarkistetaan, kauanko purkka on ollut siinä.
Vai mustaa purkkaa. Älä ihmeessä.
Itsemurhaviestissään hän poti syyllisyyttä vanhasta tapauksesta.
Hän oli väärentänyt kuolinsyyraportin ja elänyt syyllisyydessä siitä asti.
Mikä tapaus?
Garrett Gatesin.
Et ole tosissasi. -Oletko kuullut siitä?
Olen odottanut 30 vuotta murhaajan telkeämistä.
Tiedätkö syyllisen?
Epäiltyjä oli vain yksi.
Tiesin, että totuutta peiteltiin.
Nyt sain todisteet.
GARRETT GATES - RAKAS POIKA JA VELI LÄHDIT LIIAN NUORENA - IKUISESTI KAIVATEN
Kuolen nälkään.
Eikö sinulla ole nälkä?
Ruokahalu karttaa minua,
kuten totuus karttaa sinua.
Meidän pitää kertoa hänelle.
Hän ei ikinä usko meitä.
Pysytään vahvoina.
Toivottavasti jotain vielä kauheampaa ilmaantuu harhauttamaan häntä.
Joudunko kysymään?
Ajax ja minä emme ole vielä määrittäneet suhdettamme.
En puhu pojista.
Oletko jo muuttunut sudeksi?
En ole.
Melkoinen pettymys.
Se minä olen.
Valtava pettymys.
Mistä oikein on kyse, seriffi?
Mitä nyt, opettaja Thornhill?
Ei hajuakaan.
Gomez Addams.
Miten voin auttaa?
Sinut on pidätetty Garrett Gatesin murhasta.
Sinulla on oikeus vaieta. Sanomaasi voidaan käyttää sinua vastaan oikeudessa.
Isä.
Jos sinulla ei ole varaa asianajajaan, sellainen järjestetään.
Pikku tormentani, miten äitisi voi?
Hän on musertunut. Oranssi ei pue sinua.
Hän vei ruusun haudalle tänään.
Hautakivessä luki "Garrett Gates".
Poika, jonka murhasta olet pidätettynä.
Haluatko selittää?
Garrett oli hullaantunut äitiisi.
Hän luuli äitisi ystävällisyyttä kiinnostukseksi.
Ihastus muuttui pakkomielteeksi, ja hän alkoi vainota äitiäsi.
Miksette ilmoittaneet poliisille? -Yritimme.
Hänen perheensä oli kylän vanhin ja rikkain.
Kukaan ei uskonut meitä.
Garrettin isä, hylkiöitä vihaava fanaatikko,
raivostui, kun äitisi syytti hänen poikaansa.
Kaikki kulminoitui Korppiaisissa sinä yönä.
Äitisi ja minä menimme haukkaamaan happea.
Addams!
Silloin näin Garrettin.
Hän oli murtautunut kouluun.
Hänen kiero rakkautensa äitiäsi kohtaan sekoitti hänet.
Hänen murhanhimoiset silmänsä porautuivat minuun.
Mene. Hän ei satuta minua.
Älä, Garrett!
Seis, Garrett!
Elämäni välähti silmieni edessä.
Mustasukkaisuuden ja vihan riivaama Garrett oli pysäyttämätön.
Kun näin miekan, selviytymisvaistoni otti vallan.
Se oli kamala onnettomuus.
Objektiivisesti isän tunnustus kuulostaa uskottavalta.
Hän kertoi sen täydellisen vilpittömästi.
Ehkä isä puhuu totta itsestään.
Kiitos, että olet rehellinen.
Hän ruumiinkielensä sanoo silti toisin.
Se, miten hän sivelee viiksiään.
Hänen lohduttava silmäniskunsa.
Olemme pelanneet venäläistä rulettia vuosia.
Tunnen nuo eleet.
Anteeksi, etten ollut parempi isä.
Voidaanko hoitaa tämä ilman avointa tunteilua?
Tiedän, että vaivaannut siitä.
Moniko isä antaisi viisivuotiaalle tyttärelleen miekan terän?
Sapelin iskusi hipoivat täydellisyyttä.
Tai opettaisi uimaan haiden kanssa? -Olit yhtä kylmäverinen kuin minä.
Opettaisi nylkemään kalkkarokäärmeen? -Ne maistuvat kanalta oikein tehtynä.
Opetit minulle, miten olla vahva ja itsenäinen,
miten selvitä petosten ja ennakkoluulojen maailmassa.
Sinun takiasi ymmärrän, etten saa koskaan kadottaa itseäni.
Sanoisin, että isänä olet ollut enemmän kuin kelvollinen.
Gracias, Wednesday.
Meidän pitää puhua.
Miten pääsit sisään?
Bernice!
Bernice saattoi saada lunnaspuhelun juovikkaasta kissastaan.
Isäni ei tappanut Garrett Gatesia.
Hän allekirjoitti tunnustuksen ja tunnisti tekovälineen.
Toimitan paperit pian piirisyyttäjälle.
Eikö ajoitus tunnu aika kätevältä?
Kuolinsyyntutkija tappoi itsensä samana viikonloppuna,
kun isäni, pääepäilty, suvaitsi palata maisemiin.
Näen vain syyllisen, joka vihdoin maksaa rikoksestaan.
Kaiken huipuksi sain pidättää hänet itse.
Miten et huomaa, että joku yrittää suistaa tutkintani raiteiltaan?
Löysin hirviön luolan ja annoin sinulle DNA-todisteet.
Testasitko niitä edes?
Saatat järkyttyä, mutta maailma ei pyöri ympärilläsi.
Tässä, DNA-tulokset.
Ne eivät täsmää.
Uskotko tosiaan, että tämä on sattumaa?
Eugenen satuttaja tappoi kuolinsyyntutkijan.
Ikävä kyllä valvontakameraa on sabotoitu. Emme tiedä, mitä tapahtui.
Kameran linssissä oli mustaa purkkaa.
Ehkä testaan sen DNA:n.
Joku yrittää häiritä puuhiani. Tämä on harhautusta.
Ei vaan oikeuden toteutumista.
Gatesien perhe ansaitsee ratkaisun, vaikkei kukaan heistä olekaan näkemässä.
Mitä heille kävi? -Äiti hirtti itsensä pihalla.
Isä joi itsensä hautaan. Edes pikkusisko ei selvinnyt.
Hänet lähetettiin orpona ulkomaille, ja hän hukkui.
He kaikki ovat poissa.
Isäsi kontolla ei ole vain Garrettin vaan koko perheen henki.
Kas tässä. Toin sinulle lahjan.
Herttaista. Ei olisi tarvinnut.
Ei niin, mutta aloitimme viikonlopun väärällä jalalla.
Tiedä, että haluan vain sinun parastasi.
KESÄLEIRI
LYKANTROPIA KESÄLEIRI
Mitä nämä ovat? -Kesäleirien esitteitä.
Nämä eivät ole mitä tahansa kesäleirejä vaan lykantropian eheytysleirejä.
Suotta tästä on tehdä isompaa numeroa.
Ajatko minut ihmissusien eheytymisterapiaan?
Se toimi Lucille-serkkusikin kohdalla.
Seitsemän viikkoa Balkanin maaseudulla, ja hän ulvoi kuutamolla tuokiossa.
Kuten kuuluu.
Etkö halua muuttua sudeksi ja olla vihdoinkin normaali?
Mene pois.
Unohdit kalastuskamppeesi.
Älä yritä olla mukava. Se ei sovi sinulle.
Isä pakkasi lempisyöttisi.
Mitä hänelle tapahtuu nyt?
Hän tunnusti. Oikeudenkäyntiä ei tule.
Hänet lähetetään osavaltion vankilaan,
jossa hän sekoaa joutuessaan eroon äidistä.
He eivät ole olleet yötäkään erossa mentyään naimisiin.
Luulin päätyväni meistä ensimmäisenä vankilaan.
Löin siitä Lurkin kanssa vetoa.
Katsotaan, nappaako kala.
Melkoinen saalis.
Minulle tulee isää ikävä. -Ei tämä ole vielä ohi. Hän on viaton.
Jos kukaan pystyy selvittämään oikean syyllisen,
niin sinä.
Sinun pitää selvittää totuus ja vapauttaa isä.
Siihen asti äiti hajoilee liitoksistaan.
Meidän on oltava vahvoja.
"Meillä" tarkoitan sinua.
Anna minullekin yksi.
Missä äiti on?
Hän sanoi haluavansa olla yksin. Jossain, mistä häntä ei löydettäisi.
Hei, äiti.
Hei, Wednesday.
Olet siis myrkkykoisolainen. Se kävikin äkkiä.
Itse asiassa torjuin seuran.
Koska minä olin jäsen vai?
En ikinä pysty vaalimaan perintöäsi, joten miksi yrittää?
Voitin Poe-turnauksen kerran, sinä neljästi.
Aloin miekkailla. Olit kapteeni.
Miksi lähetit minut paikkaan, jossa kalpenen rinnallasi?
Tämä ei ole kilpailu.
Kaikki on kilpailua.
Torjuin seuran, koska se on vähäpätöinen.
Olimme paljon enemmän.
Tehtävämme oli suojella hylkiöitä vahingoilta ja kiihkoilulta.
Itse asiassa isäsi meksikolainen esivanhempi perusti ryhmän.
Maan ensimmäisiä uudisasukkaita.
Goody.
Näin taulun Pyhiinvaeltajien maassa.
Aika ironista, kun hän kerran tappoi Joseph Crackstonen.
Myrkkykoisoseura oli hänen tappava vastauksensa Crackstonen sortoon.
Tiedän, miksi etsit minut.
Kysy pois.
Isä ei tappanut Garrett Gatesia, eihän?
Ei niin.
Kun pääsin portaat ylös,
isäsi taisteli henkensä edestä. Se oli pelottavaa.
Älä, Garrett!
Garrett, lopeta! Anna hänen olla!
En unohda, miten hän katsoi minua.
Hänen suunsakin oli vaahdossa.
Ihan kuin olisin tuijottanut raivokkaan pedon silmiin.
Voi ei.
Vasta kun kuulin kirkaisun, tajusin tekoni.
Isäsi oli niin rauhallinen ja urhea.
Sinun pitää mennä. Mene huoneeseesi ja lukitse ovi.
Et ollutkaan täällä. Ymmärrätkö?
Morticia.
Laita tämä takaisin pöydälle.
Mene. -Selvä.
Isäsi otti syyt niskoilleen suojellakseen minua.
Olin kiitollinen, kun hänet vapautettiin.
Siltikin tiesin, että tapaus palaisi vielä kummittelemaan.
Garrettin suu siis vaahtosi, eivätkä silmät näyttäneet ihmissilmiltä.
En ole nähnyt ketään sellaisen raivon sokaisemana.
Ehkei se ollut raivoa.
Vaahtoava sylki, laajentuneet pupillit, sekavuus.
Minkä tyypillisiä oireita ne ovat?
Miten ihmeessä?
Selvitetään.
Muistuu mieleen, kun sait ensimmäisen haudankaivuusarjasi.
Onnessasi olit melkein hymyillä.
Etkö varmasti halua auttaa?
Ei minun tarvitse. En halua pilata iloasi.
Totuuden hetki.
Terve, Garrett.
Olin oikeassa.
Mitäs täällä puuhataan?
Addamsin perhekokous pidetäänkin tänä yönä lukkojen takana.
Teidät on pidätetty.
Kotiutukaa. Voitte maksaa takuut aamulla.
Edes lain koura ei pidä meitä erossa.
Saammepahan viimeisen yömme yhdessä. -Niinpä.
Sakaaleillakin on teitä enemmän itsekontrollia.
Kumpikaan teistä ei kestäisi vankilaa. Kiitos minun, ei tarvitse.
Tietysti häkkilinnullamme on pakosuunnitelma.
Matkamuisto retkeltämme. Lainasin sen Garrettilta.
Hän kuoli myrkkykoison myrkkyyn.
Pehmytkudoksen säilyminen ja sinertävyys vahvistavat asian.
Garrett teki kuolemaa jo… -…ennen miekan iskua.
Näytät vieläkin hurmaavammalta viattomana naisena.
Voisitteko pitää näppinne kurissa ja keskittyä?
Todista, että ansaitset tulla kutsutuksi pojakseni.
Tapa kaikki hylkiöt!
Livahda tanssiaisiin ja terästä booli.
Addams!
Wednesday.
Näitkö näyn?
Mitä tapahtui?
Mitä sinä näit?
Garrettilla oli myrkkypullo, joka hajosi hänen taskussaan.
Hän ei yrittänyt tappaa vain isää.
Hän aikoi myrkyttää koko koulun.
PYHIINVAELTAJIEN MAA
Kiitos, että tapaaminen järjestyi näin pian.
Piilouhkauksilla on sellainen vaikutus.
Garrett Gates ei kuollut pistohaavaan.
Sininen kiilto on merkki myrkkykoisomyrkytyksestä.
Tiesitkin sen jo.
Olit seriffinä vastuussa tapauksesta ja salasit totuuden.
Ansel Gates vihasi hylkiöitä ja Kuunapäivää.
Hän väitti, että koulun maa oli varastettu hänen suvultaan yli 200 vuotta sitten.
Garrett meni koululle sinä iltana terästämään boolin -
ja tappamaan tanssiaisväen.
Ansel tunnusti koko jutun viinahuuruissaan. Se oli hänen ideansa.
Miksi käskit väärentämään ruumiinavausraportin?
Tiesit oikean kuolinsyyn.
Minun tehtäväni oli pitää rauha maassa.
Oikeudenkäynti olisi tuhonnut Jerichon ja Kuunapäivän maineen.
Luulen, että olit huolissasi vain omasta maineestasi.
Garrett kerskaili minulle, että hänen isällään oli seriffi hyppysissään.
Sinusta tuli pormestari vuotta myöhemmin.
Epäilemättä Ansel Gatesin tuella.
Paheksun syytöstäsi.
Minä taas paheksun sitä, että Garrett eläisi yhä,
jos olisit tehnyt työsi, kun valitin, että hän vainosi minua.
Mutta ei.
Kaltaisesi miehet eivät tiedä, miltä tuntuu, kun kukaan ei usko.
Mitä te haluatte?
Syytteiden hylkäämistä.
Isäni vapautetaan välittömästi seriffin anteeksipyynnön kera.
Onko asia sovittu?
Olit vaikuttava.
JERICHON KAUPUNGINTALO
Milloin näkysi alkoivat?
Muutama kuukausi sitten, ennen kuin tulin Kuunapäivään.
Ikävää, ettet halunnut kertoa.
Tiedän, että meillä on ollut vaikeutemme.
Navigoimme äiti-tytär-suhteen petollisella matalikolla.
Olen silti aina tukenasi.
Aina.
Joskus kun kosken johonkin,
näen rajuja vilauksia menneestä ja tulevasta.
En osaa hallita sitä.
Meediokykymme perustuvat siihen, keitä me olemme.
Mielenlaatuni vuoksi minun näkyni ovat myönteisiä.
Olen kyyhkynen.
Entä minä, joka näen maailman synkemmässä valossa?
Olet korppi.
Näkysi ovat voimakkaampia.
Ilman kunnon koulutusta ne voivat johtaa hulluuteen.
Auttaisin, jos voisin, mutta elävät eivät kouluta meitä.
Joku sukulaisistamme ottaa yhteyttä haudan takaa, kun olemme valmiita.
Goody on ottanut. Olen nähnyt hänet.
Ole varovainen.
Goody oli voimakas noita mutta meni kostonhimossaan liian pitkälle.
Hän ei kyennyt pelastautumaan.
Pahoitteluni.
En kanna kaunaa, vain verivelkaa.
Tyttäresi ja poikani ovat läheisiä.
Säälin poikaa, joka jää tuon kyykäärmeen pauloihin.
Hänen on oltava hyvä poika.
Wednesday ei sietäisi mitään vähempää.
Poikani saa kiittää siitä äitiään.
Isä!
Kaipasin sinua.
Querida.
Mi amor.
Se on sitten päätetty: kuuden viikon Ulvontaleiri.
Sinun pitää valita aktiviteetit… -Eikä pidä.
En aio mennä. En tänä kesänä enkä ikinä.
Jos muutun vielä sudeksi, teen sen omaan tahtiini enkä sinun.
Toivottavasti joskus hyväksyt minut omana itsenäni.
Olen ylpeä sinusta.
Ole oma itsesi.
Palaan ja autan sinua yhdellä ehdolla.
Odota, kunnes lukuvuosi on ohi.
Mistä tiedän, ettet karkaa taas? -Molemmilla on liikaa menetettävää.
Tämän jälkeen sinä ja Aamulaulu häivytte elämästäni ikihyviksi.
Koettelet onneasi.
Ainakaan vanhempainviikonlopusta ei puuttunut jännitystä.
Tiesin, ettei sinusta ole murhaajaksi.
Niin paljon kuin tuo koskeekin,
gracias, pikku kuolemanloukkuni.
Kun selasin vuosikirjan sivuja,
muistelin suurenmoista aikaani tällä opistolla.
Sitä se olikin. Minun aikaani.
Saat raivata omat polkusi.
Haluan olla läsnä elämässäsi.
Mihin tahansa minua tarvitsetkin,
olen vain kristallipallon päässä.
Kiitos, äiti.
Tiesin sen.
Todistin Rowanin murhan.
Anteeksi?
Aamulla ilmestynyt Rowan olit sinä.
Kun osallistuit kykykisaan,
et imitoinut Judy Garlandia vaan muutuit häneksi.
Olet muodonmuuttaja.
Kiehtova teoria.
Mitähän seriffi tuumaa, kun kerron hänelle?
Et kerro kenellekään, neitiseni.
Eikä sillä olisi väliä.
Rowanin isä tietää jo totuuden.
Hän tukee päätöstäni pitää viranomaiset erossa.
Miksi hän siihen suostuisi? -Rowan ei ollut järjissään.
Telekineettiset kyvyt sekoittivat hänet. Hän yritti murhata sinut kahdesti.
Hänen traaginen kuolemansa antoi tilaisuuden korjata tilanne -
tahraamatta koulun ja Rowanin mainetta.
Olet pormestarin kanssa samaa maata.
Hautaatte ruumiita julkikuvan eteen.
Tein mitä piti suojellakseni koulua polemiikilta ja oppilaita vahingoilta.
Sano se Eugenelle.
Miten suojelet häntä?
Mitä ihmettä?
TULISADETTA LUVASSA
Tekstitys: Tiina Valjanen